Frist ikke indbrudstyven, og prøv at se jeres hjem med tyvens øjne. Det er de vigtigste råd. Med det in mente, så tjek om jeres hus er sikret grundigt med solide hasper og gode låse på dørene. Det er også godt at trække gardinerne fra, så tyven kan se, at der ikke er meget at komme efter. Lys kan have en betydning for, om I får indbrud. Når I tænder lyset i jeres bolig, fortæller I tyven, at der er nogen hjemme - det vil afskrække de fleste tyve. Er I væk i længere tid, kan I tilslutte et tænd-/sluk-ur, så der først er lys i huset hen på aftenen, hvor I normalt ville tænde lyset. Det er også en god ide at tilmelde sig nabohjælp. Også det kan holde tyvene på afstand. Det samme kan alarmer. Både lys og alarmer stresser tyvene.